CELEX: 62008CN0540
Language: ro
Date: 2008-12-04 00:00:00
Title: Cauza C-540/08: Cerere de pronunțare a unei hotărâri preliminare introdusă de Obersten Gerichtshof (Austria) la 4 decembrie 2008 — Mediaprint Zeitungs- und Zeitschriftenverlag GmbH & Co. KG/ Österreich -Zeitungsverlag GmbH

21.3.2009   
            
            
               RO
            
            
               Jurnalul Oficial al Uniunii Europene
            
            
               C 69/18
            
         Cerere de pronunțare a unei hotărâri preliminare introdusă de Obersten Gerichtshof (Austria) la 4 decembrie 2008 — Mediaprint Zeitungs- und Zeitschriftenverlag GmbH & Co. KG/„Österreich”-Zeitungsverlag GmbH
   (Cauza C-540/08)
   (2009/C 69/33)
   Limba de procedură: germana
   Instanța de trimitere
   Obersten Gerichtshof
   Părțile din acțiunea principală
   
      Reclamantă: Mediaprint Zeitungs- und Zeitschriftenverlag GmbH & Co. KG
   
      Pârâtă:„Österreich”-Zeitungsverlag GmbH
   Întrebările preliminare
   
               1)
            
            
               O normă națională care interzice, în afară de excepțiile enumerate limitativ, anunțarea, oferirea sau acordarea de avantaje gratuite care însoțesc publicații periodice precum și anunțarea de avantaje gratuite aferente altor produse sau servicii, fără obligația de a verifica de la caz la caz caracterul înșelător, agresiv sau neloial al unei astfel de practici comerciale este contrară articolului 3 alineatul (1) și articolului 5 alineatul (5) din Directiva 2005/29/CE a Parlamentului European și a Consiliului din 11 mai 2005 privind practicile comerciale neloiale ale întreprinderilor de pe piața internă față de consumatori și de modificare a Directivei 84/450/CEE a Consiliului, a Directivelor 97/7/CE, 98/27/CE și 2002/65/CE ale Parlamentului European și ale Consiliului și a Regulamentului (CE) nr. 2006/2004 al Parlamentului European și al Consiliului („Directiva privind practicile comerciale neloiale”) (1) sau altor dispoziții din această directivă, chiar dacă norma națională în discuție urmărește nu numai protecția consumatorilor, ci și alte obiective care nu intră în domeniul de aplicare material al directivei citate anterior, cum ar fi, de exemplu, menținerea pluralismului presei sau protecția concurenților mai slabi?
            
         
               2)
            
            
               În cazul unui răspuns afirmativ la prima întrebare,
               posibilitatea de a participa la un joc de noroc cu premii, legată de cumpărarea unui ziar, este o practică comercială neloială în sensul articolului 5 alineatul (2) din Directiva privind practicile comerciale neloiale pentru simplul motiv că această posibilitate de a participa la un joc de noroc reprezintă, cel puțin pentru o parte din publicul vizat, chiar dacă nu singurul motiv, în mod cert motivul determinant pentru cumpărarea ziarului?
            
         
      (1)  JO L 149, p. 22.